«Οικογένειες με εξαρτώμενα τέκνα ΑΜΕΑ έως 24 ετών. Στην κατηγορία αυτή ανήκουν 25.632 νοικοκυρια» αναφέρει ευθαρσώς η κυβερνητική ανακοίνωση της περασμένης Πεμπτης, στην τέταρτη κατηγορία των δικαιούχων για το ποσό των 175 εκατ. ευρώ που θα μοιράσει ως «κοινωνικό μέρισμα».

Σύμφωνα με δημοσίευμα της Εφημερίδας των Συντακτών, τα εν λόγω περιορισμένα κριτήρια για τους ανάπηρους έχουν προκαλέσει πλήθος αντιδράσεων αναπήρων και οικογενειών που τους φροντίζουν, με εκατοντάδες τηλεφωνήματα και email διαμαρτυρίας στην ΕΣΑμεΑ, η οποία στις αρχές Δεκεμβρίου είχε καταγγείλει τη διάκριση και την αδικία.

«Στους δικαιούχους του κοινωνικού μερίσματος πρέπει να συμπεριληφθούν οι οικογένειες που έχουν εξαρτώμενο μέλος με αναπηρία (νοητική αναπηρία, αυτισμό, σύνδρομο down, ψυχικές αναπηρίες, βαριές και πολλαπλές αναπηρίες), με ποσοστό αναπηρίας τουλάχιστον 67%. Το ηλικιακό όριο όμως των 24 ετών είναι άτοπο, καθώς αυτά τα άτομα με αναπηρία στη συντριπτική τους πλειοψηφία είναι εξαρτώμενα από τις οικογένειές τους εφόρου ζωής. Το ηλικιακό όριο προσθέτει διάκριση και αδικία» ανέφερε η ΕΣΑμεΑ στην επιστολή της στους υπουργούς Οικονομικών και Εργασίας.

Διαβάστε για τα κριτήρια για το «κοινωνικό μέρισμα»:

Το προβληματικό των κριτηρίων υπογράμμισε με δήλωσή του στο News247 και ο πρόεδρος της ΕΣΑμεΑ, Ιωάννης Βαρδακαστάνης, υπογραμμίζοντας πως το μέρισμα «σωστά αφορά τα άτομα με αναπηρία μεγαλύτερη του 67% αλλά το ηλικιακό όριο για άτομα μέχρι 24 ετών, περιορίζει πολύ. Εννοείται ότι θα βγάλουμε εκ νέου ανακοίνωση για να εκφράσουμε την άποψή μας».

Διαβάστε αναλυτικά τα αιτήματα της ΕΣΑμεΑ για το κοινωνικό μέρισμα: